Lips to Lips

Lips to Lips merupakan sebuah filem drama komedi Malaysia 2000 arahan dan skrip oleh Amir Muhammad. Dibintangi oleh James Lee, Anitha Abdul Hamid dan Huzir Sulaiman, ia mengisahkan tentang keinginan individu-individu di dalam latar cerita, konflik dan cabaran hidup yang berbeza yang dipertemukan melalui situasi tidak dijangka. Filem ini ditayangkan pada 4 Julai 2000 dan merupakan filem digital pertama Malaysia.

Sinopsis
Mengisahkan tentang dua watak utama iaitu James, seorang pemuda yang menghadapi kehidupan yang muram akibat kematian ibu tirinya secara tiba-tiba (tercekik semasa makan epal) dan kegagalannya beberapa kali dalam usahanya membunuh diri. Satu watak lagi ialah Anitha, DJ radio yang ceria tetapi sebenarnya menghadapi personaliti berbeza di luar tugas. Dia cuba lari daripada permasalahan hidup yang sukar difahaminya. Dunia James dan Anitha adalah dunia anak muda yang tidak pasti, kacau dan sepi. Kedua-duanya menjalankan kehidupan harian yang membingungkan dan kacau dalam menanggapi realiti kehidupan. Mereka menemui sejumlah watak-watak manusia yang kelihatan biasa tetapi juga aneh dalam peristiwa kehidupan yang berlaku dalam tempoh sehari.

Pelakon
 James Lee sebagai James
 Anitha Abdul Hamid sebagai Anitha
 Huzir Sulaiman sebagai Huzir
 Daniel Khong sebagai Daniel
 Manesh Nesaratnam sebagai Manesh
 Kubhaer T. Jethwani sebagai Da Poet
 Patrick Teoh sebagai Patrick
 Joanna Bessey sebagai Joanna
 Ahmad Ramzani Ramli sebagai Sarjan Ahmad
 Ako Mustapha sebagai Ako
 Ary Malik sebagai Ary
 Ernie Chen sebagai Ernie
 Chae Lian Diong sebagai Chae Lian
 Farah Ashikin sebagai wanita Arab/pelayan
 Hani Khausar sebagai gadis remaja gila
 Alina Morais sebagai gadis donat
 Carol Morais sebagai ibu James
 Iskandar Najmudin sebagai pelanggan Irate
 Soraya Sunitra Kee Xiang Yin sebagai ahli sihir
 Kee Thuan Chye sebagai lelaki Scrabble
 Kher Cheng Guan sebagai lelaki merah jambu
 Jo Kukathas sebagai ibu tiri Ako
 Catherine Leong sebagai Cath
 Megat Muhammad Nizam sebagai Koperal Megat
 Nell Ng sebagai pelayan bar
 R. Nathan sebagai pembaca akhbar
 See Tshiung Han sebagai budak remaja gila
 Sue Tan sebagai Sue
 Mark Teh sebagai Mark
 Chacko Vadaketh sebagai Chacko
 Yaacob sebagai Mak Nyah

Penerbitan
Lips to Lips ialah filem sulung arahan Amir Muhammad yang turut berkhidmat sebagai penulis skrip. Menurut Amir, ini merupakan filem cereka pertama yang diterbitkan menggunakan video digital. Kos pembikinan berjumlah RM80,000 dan penggambaran dijalankan di Kuala Lumpur dan Petaling Jaya, Selangor.

Keluaran
Lips to Lips dikeluarkan pada 4 Julai 2000 dan tidak ditayangkan di pawagam. Filem ini telah dipertandingkan ke 14  festival filem antarabangsa seperti Hawaii International Film Festival, Jeonju Film Festival dan Singapore International Film Festival.

Rujukan

Pautan luar 
 

Filem 2000
Filem Malaysia tahun 2000
Filem drama Malaysia
Filem komedi Malaysia
Filem arahan Amir Muhammad